Marcello Boglione

Graveur e pitor.

Marcello Boglione a l'era nassù a Pescara ant ël 1891, an na famija d'orìgin turinèisa.
Fin da cit a l'avìa mostrà ëd talent për ël dissègn e a quìndes agn, con ël consens dij sò, a l'era trasferisse a Nissa Marìtima, anté ch'a l'ha frequentà lë studi dël pitor Henry Mottez.

Dël 1908 a tramuda a Roma, arseivù ant lë studi dël pitor Dante Ricci.
Dël 1909 na soa pitura mandà a la Promotris dle Bele Art ëd Turin a arsèiv na bon-a crìtica.
Për l'esposission ëd Turin dël 1911 a pitura na gròssa tèila; cost euvra a l'é conservà ant la sala d'arpresentansa dla stassion Pòrta Neuva.
Antratant, sensa bandoné la pitura, a së spessialisa ant l'evafòrt.

Dël 1921 Boglione a tramuda a Turin e a duverta në studi an contrà Salusse 44 bis, anté che già a l'avìo travajà ël pitor Cesare Ferro e Giacomo Grosso.
Dël 1934 a oten na càtedra ëd técniche dla gravura a l'Academia Albertin-a.
Sò ansegnament a séghita fin-a a soa mòrt, dël 1957.

Boglione, Marcello